b"\n_START_ARTICLE_\nOfensiva sobre Dabiq\n_START_SECTION_\nAntecedents\n_START_PARAGRAPH_\nAnticipant-se a l'ofensiva sobre la ciutat, l'Estat Isl\xc3\xa0mic va enviar a la mateixa al voltant de 800 combatents. Una derrota sobre la ciutat, podria esser vista com una desfeta de les tropes jihadistes a causa de la import\xc3\xa0ncia que t\xc3\xa9 la ciutat a nivell de l'islam teol\xc3\xb2gic. La tradici\xc3\xb3 assenyala la ciutat com el lloc on s'enfrontaran les tropes musulmanes contra els seus enemics en la fi dels temps. Aix\xc3\xad doncs, l'Estat Isl\xc3\xa0mic considera que perdre la ciutat contra els seus enemics (considerant-los cristians tot i no ser-ho) seria el principi de l'apocalipsi.\xc2\xa0A m\xc3\xa9s a m\xc3\xa9s, aquest any \xc3\xa9s el 500 aniversari de la Batalla de Marj Dabiq, quan Selim I i les seves tropes van entrar a la ciutat.\n_START_SECTION_\nL'ofensiva\n_START_PARAGRAPH_\nEl 28 de setembre, l'ex\xc3\xa8rcit turc va informar que havia destru\xc3\xaft un check point d'Estat Isl\xc3\xa0mic, aix\xc3\xad com un gran nombre d'armament i munici\xc3\xb3 a l'\xc3\xa0rea d'Ihtemlat i Uwayshiyyah, mentre que 82 objectius van ser tocats mitjan\xc3\xa7at bombardejos. El mateix dia, les forces turques tamb\xc3\xa9 van informar que les tropes rebels havien capturat l'\xc3\xa0rea residencial d'Al Eyyubiyah, a la rodalia d'al-Rai, mentre que les tropes d'Estat Isl\xc3\xa0mic llen\xc3\xa7aven una contra ofensiva existosa sobre les \xc3\xa0rees de Tal-ar.\xc2\xa0A finals del dia, per\xc3\xb2, les tropes rebels pro-turques van recapturar les poblacions perdudes, capturant a m\xc3\xa9s a m\xc3\xa9s la poblaci\xc3\xb3 de Ziadiyah._NEWLINE_Entre els dies 29 de setembre i 2 d'octubre, les tropes rebels van capturar 7 poblacions addicionals.\xc2\xa0i van comen\xc3\xa7ar a avan\xc3\xa7ar direcci\xc3\xb3 Dabiq, amb l'ajut de les tropes especials de l'ex\xc3\xa8rcit dels Estats Units. En aquells moments, les tropes rebels es trobaven a tan sols 3 quil\xc3\xb2metres de la ciutat de Dabiq._NEWLINE_El  3 d'octubre, les tropes rebels van entrar en zones minades en mans d'Estat Isl\xc3\xa0mic, a la poblaci\xc3\xb3 de Bareh, deixant un total d'entre 15 a 21 rebels morts, aix\xc3\xad com uns 35 ferits.\xc2\xa0Durant el 4 i 5 d'octubre, els rebels van capturar la poblaci\xc3\xb3 de Bareh aix\xc3\xad com cinc poblacions circumdants, incloent-hi tres a l'est de la poblaci\xc3\xb3 d'Akhtarin. Durant els enfrontaments, jets de l'ex\xc3\xa8rcit turc van informar haver matat un comandant regional d'Estat Isl\xc3\xa0mic entre les poblacions d'Akhtarin i al-Qubtan._NEWLINE_El 6 d'octubre, les tropes rebels van capturar Akhtarinwas. Entre els dies 7 i 8 d'octubre, una contraofensiva d'Estat Isl\xc3\xa0mic va recapturar la ciutat moment\xc3\xa0niament aix\xc3\xad com 4 poblacions m\xc3\xa9s (Bareh entre elles). Hores despr\xc3\xa9s d'atac va ser aturat\xc2\xa0\xc2\xa0Segons l'ex\xc3\xa8rcit turc, un total de 38 jihadistes d'Estat Isl\xc3\xa0mic, van caure morts durant els enfrontaments. El dia 9 d'octubre, les forces pro-turques rebels, van capturar cinc poblacions, entre elles Murayghil i al-Fayruziyah._NEWLINE_Entre els dia 9 i 11 d'octubre, les forces rebels pro turques van capturar un total de 17 poblacions, despla\xc3\xa7ant el front a 2 quil\xc3\xb2metres i mig de la ciutat. Finalment, al final del dia 11, les foces d'Estat Isl\xc3\xa0mic van aconseguir recuperar dues poblacions pr\xc3\xa8viament perdudes._NEWLINE_Durant el mateix dia 11, certes fonts locals i algunes imatges afirmen que les forces rebels recolzades per Turquia van llen\xc3\xa7ar un atac sobre poblaci\xc3\xb3 civil que van causar la mort a 10 persones._NEWLINE_El dia 12 d'octubre, les forces rebels van capturar la ciutat de Duwaybiq aix\xc3\xad com les dues poblacions perdudes el dia anterior. L'ex\xc3\xa8rcit turc, per altra banda, va informar que 109 militants d'Estat Isl\xc3\xa0mic van morir i 10 rebels recolzats per l'ex\xc3\xa8rcit turc._NEWLINE_El dia 15 d'octubre les tropes pro Turquia van capturar tres poblacions que van permetre rodejar gaireb\xc3\xa9 per complet la poblaci\xc3\xb3 de Dabiq._NEWLINE_Finalment, el dia 16 d'octubre van apar\xc3\xa8ixer les primeres informacions sobre la caiguda de la ciutat de Dabiq durant el mat\xc3\xad._NEWLINE_Segons experts i aficionats, la batalla que s'hauria d'haver lluitat per a capturar aquesta ciutat hauria d'haver estat for\xc3\xa7a important, a causa de l'ideari islamista d'Estat Isl\xc3\xa0mic. D'aquesta manera, es comenta que les tropes d'Estat Isl\xc3\xa0mic es podrien haver retirat de la ciutat per a no causar un gran nombre de baixes, al no ser una ciutat molt m\xc3\xa9s simb\xc3\xb2lica que estrat\xc3\xa8gica i utilitzar la l\xc3\xb2gica militar."